Folketing
2004-10-29

Da Folketinget i 1999 vedtog et yderst velmotiveret indgreb mod stigende ikke bare brug, men også i et vist omfang misbrug af kunde- og konkurrenceklausuler, glimrede de nuværende regeringspartier Venstre og De Konservative ved at stemme imod. De fandt dengang, at indgrebet var helt urimeligt, da indgrebet bl.a. indeholdt en med partiernes egne ord »voldsom betaling for at benytte kundeklausuler«. At stille lønmodtagerne stærkt over for arbejdsgivernes stigende brug af disse klausuler var de to partier så meget imod, at man valgte at udstille sin modstand ved direkte at stemme imod. Nu kommer de samme partier så og foreslår, at vi uændret fortsætter med det indgreb, som man i så kraftige vendinger var imod i 1999. Hvad er der sket? Er man blevet klogere, eller er det kun lysten til at udstille sin egen modstand mod det, der er blevet mindre? Så skulle det jo være godt, at vi så fortsætter der, hvor indgrebet, man var imod, er.